# data[].attributes.body
Hvordan har det jeg har lært på værkstedet/holdet og på FGU forberedt mig til videre uddannelse? de har lært mig og bruge de forskellige maskiner og værktøj ude på værkstedet.

# data[].attributes.body
Vælg en arbejdsopgave på værkstedet og beskriv den. da jeg startede på Fgu blev jeg sat til og hjælpe med og renovere og male pavelionen så den kan blive klar til sommer så vi kan ha undervisning deroppe fremover.

kunde Fgu

materialer glans 10 maling og glans 50 maling

værktøj pensel

resultat vi ikke færdig endnu men når vi er bliver det flot

samarbejde arbejdede med Daniel og Jean, jeg synes vi har et godt samarbejde.

Jeg har malet i pavelionen.

# data[].attributes.body
Læs om dit valgte uddannelsessted og skriv om det. Fx

Hvor ligger det? eud Fredericia

Hvad skriver de om skolen? man kan lære at vurder og rådgive om materialernes pris og kvalitet m.m. vi lærer slev om hvordan vi tegner en opgave og planlægge opgaver, vi arbejder også med værktøj og maskiner.

Begrund, hvorfor du har valgt netop dette uddannelsessted. jeg har valgt og tag tømrer uddannelsen fordi det er noget forskeligt og lave, det er ikke bare det sammen man skal hverdag, det kan være fx du skal renovere et hus til og samlet noget/byg noget, og det gør en forskel når man ik bare skal lave det samme hver dag.

# data[].attributes.body
Hvad skal man være god til inden for denne jobbranche? man skal ha styr på hvordan man bruger maskinerne og på hvilket tidspunkter, man skal være god til og bruge sine hænder.

Hvor kan du blive udfordret? vis der meget larm

Hvilke styrker har du? jeg er god til og møde til tiden, gør det jeg får afvide uanset hvad det er

# data[].attributes.body
Hvad ville du gerne være, da du var barn? pædagog

Hvad drømmer du om? jeg vil gerne være tømrer

Hvad gør dig glad? når jeg kan være sammen med min lillesøster

Hvad kan du godt lide at lave? være udenfor Ogg være aktiv fx fodbold og bare ku tag ud med. venner og hyg mig med god mad og shoppingtur

Hvad er dine styrker og svagheder? mine svagheder er at jeg ik kan holde fokus på en ting ad gangen, har rigtig svært ved og koncentrer mig. mine styrker er at jeg er rigtig omsorgsfuld, hjælpsom, kampgejst, viljestærk

# data[].attributes.body
Hvilke tanker gør du dig i forhold til uddannelsen? jeg håber jeg kan blive selvstændig og ha eget firma en dag som tømrer

Hvad glæder du dig til, og hvad er du nervøs for? glæder mig til og komme ud arbejde og lave ting for folk og vide de bliver glade for det, og det jeg er nervøs for er at mine fremtide kolleger ikke vanlig mig

Hvad kræver det af dig for, at du lykkes med din uddannelse? det kræver 02 i dansk og 02 i matematik

# data[].attributes.body
Brug denne hjemmeside.

Hvilke uddannelser er der inden for det område, du er interesseret i? Hvilke krav er der til uddannelsen?

# data[].attributes.attachment_link.readable_text
UddannelsesGuiden beskriver uddannelser for unge og voksne. Find uddannelser, kurser og hold under de enkelte kategorier.

# data[].attributes.attachment_link.readable_text
Uddannelsen giver en grundlæggende viden om, hvilke byggematerialer du kan anvende til løsningen af bestemte opgaver. Du lærer også at vurdere og begrunde de løsninger, du synes passer bedst med hensyn til pris, holdbarhed og kvalitet.

Uddannelsen giver dig også kendskab til sikkerhed og love og regler på området.

Uddannelsens specialer

Du afslutter uddannelsen med et speciale, der passer til dine interesser og din læreplads. Du kan afslutte som tømrer, gulvlægger eller tækkemand.

Tømrer: Du lærer at udføre arbejdsopgaver og konstruktioner efter egne plantegninger og at vedligeholde værktøj og maskiner.

Gulvlægger: Du lærer bl.a. at beregne og opmåle materialeforbruget til forskellige gulvbelægninger.

Tækkemand: Du lærer om tagkonstruktioner og udfører tækning af tage m.m.

Træfagenes byggeuddannelser er håndværksuddannelser, hvor du samarbejder med andre inden for bygge og anlæg.

Hvad tjener man som nyuddannet?

Er der gode beskæftigelsesmuligheder?

Trives eleverne på uddannelsen?

Hvordan er køns- og aldersfordelingen?

Tjek fakta om uddannelsen, før du vælger, eller sammenlign uddannelser.

Gå til Uddannelsen i tal

Tømrer: 4 - 5 år

Gulvlægger: 4 - 5 år

Tækkemand: 4 - 5 år

Grundforløb Skole Læreplads

Uddannelsen består af et grundforløb, der tages på en erhvervsskole og varer 20 eller 40 uger, samt et hovedforløb, der veksler mellem perioder på din læreplads og perioder på skolen. Du kan vælge mellem flere forskellige specialer.

Figuren viser det fulde uddannelsesforløb, herunder grundforløbets 1. og 2. del.

Fag

På skolen lærer du bl.a. om:

Værktøj og maskiner

Arbejdsmiljø

Materialeforståelse

Tegning

Konstruktion

Du får også undervisning i matematik, engelsk, fremmedsprog, samfundsfag og brug af computer.

Oplæring

På lærepladsen bliver du oplært i de arbejdsopgaver, som hører til uddannelsen. Oplæringen foregår på en arbejdsplads eller evt. i et skoleoplæringscenter.

Du afslutter uddannelsen med en svendeprøve.

DM i Skills er de årlige Danmarksmesterskaber for erhvervsuddannelser. Det er Skills Denmark, der arrangerer mesterskaberne, og de har produceret en række film, hvor tidligere deltagere fortæller om deres fag. Her fortæller Philip, der er gulvlægger, om sit fag. Du kan også møde Mads, der er tækkemand og Anton, der er tømrer.

Se flere film fra Skills Denmark på YouTube.

Hvis du er usikker på, om uddannelsen passer til dig, kan du her få en idé om, hvad der er vigtigt på uddannelsen.

Listen nedenfor hjælper dig med at vurdere, om uddannelsen passer til dine interesser og forventninger. Det er ikke krav, men vigtige punkter at overveje.

Overvej fx, om du:

Har lyst til at arbejde med traditionelt håndværk

Har god fysik

Er praktisk anlagt og har lyst til at bruge dine hænder

Er indstillet på at bruge it-værktøjer

Har rumlig forståelse og sans for formgivning

Har sans for arbejdsprocesser, kvalitet og detaljer

Kan arbejde både selvstændigt og sammen med andre

Kan arbejde sammen med andre faggrupper

Er serviceminded og god til at tale med kunder

Er indstillet på at have skiftende arbejdspladser

Kender fagets regler og kan bruge dem i dit arbejde

Som gulvlægger skal du være indstillet på at arbejde indendørs.

Som tømrer og gulvlægger skal du være indstillet på både at arbejde udendørs og i højder.

Der er adgangskrav til erhvervsuddannelsens grundforløb. Der er også specifikke overgangsskrav, som du skal opfylde, inden du kan gå videre til hovedforløbet.

Adgangskrav til grundforløbet

For at begynde på en erhvervsuddannelses grundforløb skal du opfylde følgende krav:

Du skal have bestået folkeskolens afgangseksamen eller en tilsvarende prøve

Du skal have fået mindst 2,0 i gennemsnitskarakter i både dansk og matematik til afgangseksamen i 9. eller 10. klasse eller en tilsvarende prøve

Kommer du direkte fra 9. eller 10. klasse, skal du desuden være vurderet uddannelsesparat og have indsendt din studievalgsportfolio sammen med din ansøgning på optagelse.dk.

Hvis du har en uddannelsesaftale med en virksomhed, opfylder du adgangskravene til en erhvervsuddannelse. Du skal dog altid have opfyldt din undervisningspligt.

Læs mere i Adgangskrav til erhvervsuddannelserne

Overgangskrav til hovedforløbet

For at kunne gå i gang med hovedforløbet og gennemføre uddannelsen, skal du have bestået fagene:

Matematik på F-niveau

Teknologi på F-niveau

Uddannelsesspecifikke fag

Endvidere skal du i grundforløbet have taget følgende certifikater:

Opstilling af rulle- og bukkestillads

Førstehjælp på erhvervsuddannelserne

Elementær brandbekæmpelse

Brandforanstaltninger ved gnist- producerende værktøj (varmt arbejde)

Maskinkørekort-træfagenes byggeuddannelse

For at starte på uddannelsens hovedforløb, skal du desuden have en uddannelsesaftale eller aftale om skoleoplæring.

Der er flere måder at begynde en erhvervsuddannelse på. Måden afhænger af din alder og baggrund, når du starter. Læs her, hvordan du kommer i gang, når du er under 25 år.

Du går i 9. eller 10. klasse

Hvis du vil i gang lige efter 9. eller 10. klasse, skal du søge ind på grundforløbets 1. del (GF1).

Ansøgning: Du skal ansøge senest 1. marts via Optagelse.dk. Grundforløbets 1. del starter typisk i august måned.

Du er gået ud af 9. eller 10. klasse

Hvis du er gået ud af 9. eller 10. klasse og er under 25 år, kan du vælge mellem følgende muligheder:

De samme muligheder gælder for dig, der har taget forberedende grunduddannelse (FGU) i løbet af de 2 år.

Hvis du har taget gymnasial uddannelse i mere end 1 år, skal du altid søge ind på grundforløbets 2. del.

Ansøgning til GF1: Du skal ansøge senest 1. marts via Optagelse.dk. Grundforløbets 1. del starter typisk i august måned.

Ansøgning til GF2: Der kan være uddannelsesstart flere gange om året, typisk august og januar. Kontakt skolen eller tjek skolens hjemmeside for at få information om ansøgningsfrist. Du ansøger via Optagelse.dk.

Du er gået ud af 9. eller 10. klasse for mere end 2 år siden

Er det mere end 2 år siden, at du gik ud af 9. eller 10. klasse, og er du under 25 år, gælder følgende:

Du skal søge ind på grundforløbets 2. del (GF2)

Du kan evt. også starte i grundforløb plus (GF+). Det er for dig, som har brug for afklaring eller skoleundervisning, før du beslutter dig for uddannelsen. Efter grundforløb plus går du videre på grundforløbets 2. del.

Ansøgning til GF2 eller GF+: Der kan være uddannelsesstart flere gange om året, typisk august og januar. Kontakt skolen eller tjek skolens hjemmeside for at få information om ansøgningsfrist. Du ansøger via Optagelse.dk.

Du har en uddannelsesaftale

Hvis du har skaffet en læreplads og lavet en uddannelsesaftale med en arbejdsgiver, skal du typisk starte i grundforløbets 2. del (GF2). Hvis din uddannelsesaftale dækker grundforløb plus (GF+), starter du med dette forløb.

Hvis din uddannelsesaftale dækker både grundforløb og hovedforløb, kan du aftale at begynde din uddannelse på lærepladsen. Læs mere i Skolevejen og lærepladsvejen.

Hvis du har en aftale om Ny mesterlære, kan du erstatte meste af skoleundervisningen på grundforløbet med praktisk oplæring på en arbejdsplads.

Skoletilmelding: Arbejdsgiveren sender din uddannelsesaftale eller Ny mesterlæreaftale til erhvervsskolen. Aftalen fungerer som skoletilmelding.

Du er fyldt 25 år

Er du fyldt 25 år, skal du søge ind på erhvervsuddannelse for voksne, euv. Se afsnittet Erhvervsuddannelse for voksne.

Du skal selv finde en læreplads og indgå en skriftlig uddannelsesaftale med lærestedet. Du vil få hjælp og vejledning fra erhvervsskolen. Læs mere i Sådan søger du læreplads.

Lærepladsen.dk

På www.lærepladsen.dk kan du finde ledige lærepladser. Du kan også se, hvilke virksomheder der er godkendt til at oprette lærepladser.

Når du er startet på erhvervsskolen, kan du oprette din egen profil på Min side og få besked om ledige lærepladser, der matcher dine ønsker.

Skoleoplæring

Hvis du ikke kan finde en læreplads, har du mulighed for at komme i skoleoplæring. Den foregår i et skoleoplæringscenter. Læs mere om Skoleoplæring.

Tømrer som eux-forløb: 4 år 6 mdr. - 5 år

Gulvlægger som eux-forløb: 4 år 6 mdr. - 5 år

Grundforløb Læreplads Skole med EUD-fag og gymnasiale fag

Du kan tage uddannelsen med eux og blive faglært tømrer eller gulvlægger og student samtidig. Med eux kombinerer du erhvervsuddannelsen med en gymnasial eksamen.

Job eller videregående uddannelse

Når du er færdig, har du en erhvervsfaglig studentereksamen og kan både søge faglært arbejde og få adgang til at søge ind på en videregående uddannelse. Du kan søge optagelse på videregående uddannelser på samme vilkår som personer med en gymnasial uddannelse.

Se dine muligheder for videregående uddannelse som tømrer eller gulvlægger med eux i Adgangskortet.

Eux-uddannelsens opbygning

Eux-uddannelsen består af et grundforløb og et hovedforløb og er bygget op som en almindelig erhvervsuddannelse. Figuren ovenfor viser det fulde uddannelsesforløb, herunder grundforløbets 1. og 2. del.

Eux-uddannelsen indeholder både oplæring i en virksomhed og den fulde skoleundervisning fra erhvervsuddannelsen, men grundfag og valgfag er skiftet ud med fag på gymnasialt niveau.

Du får både almene gymnasiale fag som dansk og matematik og fag, som er relevante for træfagenes byggeuddannelse samt beslægtede videregående uddannelser.

Du skal have gymnasiale fag både på grund- og hovedforløbet. For at komme fra grundforløbet til hovedforløbet skal du opfylde overgangskravene.

Overgangskrav til eux-hovedforløbet

For at kunne blive optaget på eux-hovedforløbet skal du have gennemført følgende fag på grundforløbet:

Dansk C, engelsk C og samfundsfag C (gennemføres på grundforløbets 1. del)

Matematik C, teknologi C og fysik C (gennemføres på grundforløbets 2. del)

En del af fagene skal bestås. Øvrige fag skal gennemføres.

Starter du din uddannelse i grundforløbets 2. del, skal du selv sørge for at tage de fag, du mangler.

Fag på gymnasialt niveau

Hvis du vælger tømrer eller gulvlægger med eux, gennemfører du i løbet af hele uddannelsen følgende fag på gymnasialt niveau:

Dansk A

Engelsk B

Samfundsfag C

Matematik B

Teknologi B

Fysik B

Kemi C

Teknikfag B - byggeri og energi

Du skal også udarbejde et erhvervsområdeprojekt og et eksamensprojekt.

Muligheden for eux findes på en række skoler. Se mere om Eux.

Hvis du er fyldt 25 år, tager du en særligt tilrettelagt erhvervsuddannelse for voksne (euv). Uddannelsen tilrettelægges på baggrund af en kompetencevurdering, dvs. en vurdering af den uddannelse og erfaring, du allerede har. Din uddannelse bliver dermed i de fleste tilfælde kortere. Læs mere om euv i Erhvervsuddannelser for voksne.

Hvis du er fyldt 25 år, kan du evt. blive ansat som voksenlærling til en forhøjet lærlingeløn. Læs om muligheder og betingelser i Voksenlærling.

Du får løn eller anden økonomisk støtte under uddannelsen.

Lærlingeløn

Du får lærlingeløn fra den dag, din uddannelsesaftale træder i kraft, både i læreplads- og skoleperioderne. Beløbet afhænger af, om du er under eller over 25 år.

Er du under 25 år, er din startløn som lærling typisk ca. dobbelt så høj som SU for udeboende over 20 år. Din lærlingeløn stiger, mens du er under uddannelse.

Er du 25 år eller derover, er din startløn som lærling typisk højere. Den vil som regel ligge på niveau med den minimumsløn, som er aftalt for voksne på området.

Lærlingelønnen er aftalt mellem arbejdsgiverorganisationen og den faglige organisation på området.

Hvis du har en uddannelsesaftale, der dækker grundforløbet, får du også lærlingeløn på grundforløbet. Hvis du ikke har det, kan du søge SU, hvis du er fyldt 18 år.

Læs mere i Økonomi under erhvervsuddannelsen

Læs om SU

Skoleoplæringsydelse

Er du i skoleoplæring, får du skoleoplæringsydelse:

Under 18 år: Du får 910 kr. om ugen.

18 år og derover: Du får 2.180 kr. om ugen det første år. Derefter stiger ydelsen hvert år, indtil du på fjerde år får 3.124 kr. om ugen.

Som tømrer, gulvmand og tækker arbejder du i byggebranchen. De fleste bliver ansat i mindre virksomheder eller vælger at blive selvstændige. Du kan også blive ansat til enkeltopgaver, og så må du være forberedt på at skifte job ofte.

Læs mere under Mulige job.

Når du har afsluttet din erhvervsuddannelse, har du mulighed for at videreuddanne dig.

Videregående uddannelse

Med træfagenes byggeuddannelse har du adgang til flere videregående uddannelser på fuld tid. Find dem i UG-værktøjet Adgangskortet.
Gå til Adgangskortet

Husk at vælge dit speciale i værktøjet samt evt. eux

Vælg en kategori, og se dine muligheder

Læs mere i artiklen Videregående uddannelse efter erhvervsuddannelsen
Efter- og videreuddannelse

AMU-kurser

Med træfagenes byggeuddannelse kan du efteruddanne dig med korte, kompetencegivende AMU-kurser.

Akademiuddannelse

Når du har fået erhvervserfaring, kan du også efteruddanne dig med en akademiuddannelse. Akademiuddannelser er videregående uddannelser, som du kan tage på deltid.
Se akademiuddannelser

Uddannelsen er placeret på niveau 4 i den danske kvalifikationsramme for livslang læring. Kvalifikationsrammen går fra niveau 1-8 og definerer det forventede udbytte af undervisningen. Læs mere om Kvalifikationsniveauer for ungdomsuddannelser.

Mød en tømrer

Kenneth mødte arbejdet med træ på ungdomsskolen og startede i lære hos en lille tømrermester...

# data[].attributes.attachment_link.description
På træfagenes byggeuddannelse lærer du at bygge og arbejde med træ, men også med forskellige andre byggematerialer, fx kork.